Il-każ tal-ħasil tal-flus kontra Florinda Sultana u Albert Buttigieg kellu jiġi pospost illum billi l-Prosekuzzjoni m'attendietx għas-seduta. Is-seduta kellha ssir illum quddiem il-Maġistrat Donatella Frendo Dimech iżda wara nofs siegħa, ħadd mill-Prosekuzzjoni kien għadu ma tfaċċa. L-akkużati kienu preżenti flimkien mal-Avukat Stefano Filletti. Il-Maġistrat ikkundannat dan in-nuqqas min-naħa tal-Prosekuzzjoni u insistiet li għandha tingħata raġuni valida fi żmien 24 siegħa. Iż-żewġ persuni huma akkużati b'involviment f'numru ta' kumpaniji li joperaw ir-ristoranti Porticello fil-Belt Valletta u Capo Mulini f'Marsaxlokk. Iż-żewġ ristoranti allegatament huma marbutin ma' ħasil ta' flus ġej mill-kuntrabandu taż-żejt. L-aħħar seduta Il-banek ma ridux jiftħu kont lir-ristorant investigat Kemm Sultana kif ukoll Buttigieg saritilhom tfittxija u kienu ġew arrestati s-sena l-oħra wara li l-Pulizija kienet qed tagħmel investigazzjoni fuq kuntrabandu taż-żejt, li kienet wasslet għall-arrest tal-eks futbolers Darren Debono u Jeffrey Chetcuti, kif ukoll tal-awditur Chris Baldacchino u n-negozjant taż-żejt Gordon Debono. L-akkużati kollha wieġbu mhux ħatja għall-akkużi miġjuba kontrihom. L-Avukati Stefano Filletti u Martina Cuschieri qed jidhru għall-akkużati filwaqt li l-Prosekuzzjoni qed titmexxa mill-Ispetturi Joseph Xerri, James Turner u Omar Caruana. Huma assistiti mill-Avukati Antoine Agius Bonnici u Cinzia Azzopardi mill-Uffiċċju tal-Avukat Ġenerali. Aqra wkoll Ristorant f'Marsaxlokk jiċħad li installa kameras fit-toilets Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f6554c7da27_rand.td-a-rec-img{text-align:left}.td_uid_3_60f6554c7da27_rand.td-a-rec-img img{margin:0 auto 0 0}